stanford-oval/wikipedia huggingface dataset:
מטא
התפתחות המושג

המושג מגיע מתחום תורת ההכרה (אפיסטמולוגיה) בפילוסופיה, שם הוא משמש לציון התייחסות מופשטת לנושא מסוים על מנת לבחון אותו מן הצד וללמוד על טבעו. דוגמה לכך הוא המושג מטאפיזיקה: תהליך חקירה פילוסופי העוסק בבחינת מושגי היסוד של העולם הפיזיקלי והבנת טבעם. כך למשל השאלה "מהו זמן?" היא שאלה מטאפיזית ולא שאלה פיזיקלית.
דוגמה נוספת וחדשה הרבה יותר היא מושג המטא-דאטה, כלומר מידע על מידע. לדוגמה, אם המידע שלנו הוא קובץ תמונה אז המטא-דאטה שלו יכלול נתונים כגון גודל התמונה או המקום והזמן שבו צולמה.
החוקר דאגלס הופשטטר בספרו גדל, אשר, באך השתמש רבות במושג ה-מטא בדיבורו על אזכורים עצמיים ורקורסיה.[דרוש מקור: דרושות דוגמאות ספציפיות מהספר]
בשימוש הרווח, התחילית מטא יכולה להצטרף לכל מושג, ומשמעותה של המילה שתיווצר מכוונת לעיסוק באותו המושג שלא ברמה הפרקטית, אלא בהקשר הרחב שלו. כך, למשל, משפטן העוסק במטא־משפט לא יעסוק בעולם הדין והחוק, אלא בהקשר וההשפעה של חוקים אלה בחברה והתרבות בה הם נחקקו.
ראו גם

מטא-פילוסופיה
מטא-הלכה
מטא-תאוריה
מטא-קוגניציה
הערות שוליים

↑  פירוש המושג מטא-דאטה, באתר PixelStudy.
אמנדה בירס

| --- | --- |

 לידה:  9 באוגוסט 1958 (בת 66) וינטר פארק, פלורידה, ארצות הברית
 סוגה מועדפת:  קומדיות
 מדינה:  ארצות הברית 
 תקופת הפעילות:  מ-1981
 מקום לימודים:  תיכון ווינטר פארק  קולג' בירמינגהאם-סאות'רן  יאנג האריס קולג'  רולינס קולג'  בית הספר לתאטרון נייברהוד פלייהאוס 
 פרופיל ב-IMDb
 
אמנדה בירס (באנגלית: Amanda Bearse; נולדה ב-9 באוגוסט 1958) היא שחקנית, במאית וקומיקאית אמריקאית, הידועה בשל גילום דמותה של מארסי דארסי בסיטקום "נשואים פלוס".
קורות חייה

בירס נולדה בוינטר פארק, פלורידה שבארצות הברית. היא למדה משחק ב-"Neighborhood Playhouse" בניו יורק תחת הדרכתו של סנפורד מייזנר. הצלחתה הראשונית בקריירת המשחק הייתה בגילום דמותה של אמנדה קוסינס באופרת הסבון "כל ילדיי" בין השנים 1981–1984. במהלך הצילומים ולאחריהם היא הופיעה בסרטים שוליים כגון "נערת הפרוטוקול" (1984), ו-"ליל האימה" (1985).
פריצתה הגדולה של בירס התרחשה ב-1987 כאשר לוהקה לתפקיד של מארסי רודס (ולאחר מכן מארסי דארסי) בסיטקום "נשואים פלוס". היא גם ביימה כ-30 פרקים של הסדרה בין השנים 1991–1997.
בירס היא לסבית מוצהרת ש-"יצאה מהארון" ב-1993. באחד הפרקים של נשואים פלוס, גילמה את מנדי, בת דודתה הלסבית של מרסי, כאנלוגיה לכך שהיא עצמה לסבית בחיים האמיתיים. בירס אף נישאה לזוגתה, קרי שנקן, והשתיים מגדלות שתי בנות.
בשנת 2022 שיחקה בסרט הקומדיה רומנטית האמריקאי מ-2022, "אין גברים כאלה".
הערות שוליים

↑  Amanda Bearse | Rotten Tomatoes, www.rottentomatoes.com (באנגלית)
↑  Married With Children star reminisces about her childhood in Winter Park - Watermark Out News, Watermark Out News, ‏10 באפריל 2013
↑  Amanda Bearse, TVGuide.com (באנגלית)
| --- | --- |
בקרת זהויות :  PLWABN: 9810614265505606  BNE: XX1500503  GND: 1219652156  ISNI: 0000 0003 5881 654X  LCCN: no2011128698  SUDOC: 070731411  VIAF: 211881072   WorldCat (עם VIAF): 211881072 
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
עדי סופר תאני

| --- | --- |

סופר תאני, ינואר 2021 (במהלך מגפת הקורונה בישראל)
 לידה:  1971 (בת 54 בערך) 
 מדינה:  ישראל 
 מקום מגורים:  סביון 
 תפקיד:  מנהלת כללית 
 בן או בת זוג:  בנימין גיא תאני  ילדים 
 
עדי סוֹפר-תאני (נולדה ב-1971) היא מנהלת ישראלית המתמחה בשיווק ובמסחר אלקטרוני. משנת 2014 משמשת כמנכ"לית חברת פייסבוק ישראל בע"מ, נציגת חברת מטא שמפעילה את הרשת החברתית המקוונת פייסבוק בישראל.
ביוגרפיה

נולדה וגדלה בסביון לדרור סופר. אמהּ עבדה כמנהלת בית ספר ואביה כאדריכל. שירתה בצה"ל כמאבחנת מחקר בבית הספר לטיסה של חיל האוויר.
בשנת 1993 נסעה לארצות הברית כדי ללמוד ספרות אנגלית באוניברסיטת ברקלי. לאחר כשנה החלה בלימודי תואר ראשון במשפטים באוניברסיטת תל אביב, אותם סיימה בשנת 1997.
בשנת 2001 החלה בלימודי תואר שני במנהל עסקים בתוכנית Kellogg-Recanati של אוניברסיטת תל אביב, אותם סיימה בשנת 2003.
קריירה

בגיל 26, בתחילת דרכה העסקית-ניהולית, החלה לעבוד כעוזרת האישית של שי רשף, מנכ"ל ויו"ר רשת לימודי הכנה לבחינות בגרות "קידום". במסגרת תפקידה הייתה אחראית על הנפקה פרטית שערכה קבוצת קידום.
בפברואר 1998 הייתה הממונה על המשא ומתן לקבלת הזיכיון של המותג וול-סטריט האמריקאי בישראל מטעם קידום. לאחר חתימת עסקה זו ויציאתה לפועל, הקימה וניהלה את רשת בית הספר ללימודי אנגלית "וול-סטריט ישראל". בינואר 2002 עבר רשף להולנד ותאני החלה לנהל את "קבוצת קידום" (כולל את רשת בתי הספר לחמן). בשנת 2005 נמכרה "קידום" לחברת "קפלן", חברה-בת של ה"וושינגטון פוסט". לאחר המכירה המשיכה לנהל את החברה כחטיבה בחברת קפלן עד ספטמבר 2008, עת מונתה למנכ"לית יחידת ה-B2C (חטיבת הלקוחות הפרטיים) בתאגיד ההימורים המקוונים 888 אחזקות (שבבעלות משפחת שקד). במסגרת תפקיד זה הייתה אחראית על פעילות החברה תחת מותגיה השונים. במאי 2011 פרשה מתפקידה.
בספטמבר 2009 נבחרה על ידי המגזין TheMarker לאחת מארבעים צעירים מבטיחים בישראל אשר "יובילו את עולם העסקים בשנים הקרובות".
בין ספטמבר 2012 לינואר 2014 כיהנה כדירקטורית בחברת סרגלי הכלים פריון נטוורק.
ביולי 2013 השקיעה סופר תאני באתר האופנה StyleRiver והחלה לכהן בו כדירקטורית. בנוסף להשקעה זו ביצעה סופר תאני שורה של השקעות נוספות בסטארט-אפים ישראליים, כגון באתר הילדים Ekoloko, בשירות המשלוחים המקוון Habaitta.com שפעילותו הופסקה, ובחברת Zula App של ג'ף פולבר המפתחת יישום תקשורת לצוותי עבודה. באוקטובר 2013 החלה לכהן כיושבת ראש חברת הסטארט-אפ Ginger Software, המפתחת טכנולוגיה לתיקון שגיאות כתיב, תחביר ודקדוק באנגלית.
במרץ 2014 מונתה למנכ"לית פעילות השיווק של פייסבוק בישראל, שהעסיקה אז 20 עובדים. במקביל הקימה פייסבוק מרכז פיתוח בישראל, בניהולו של רואי טיגר, שהיה מנכ"ל חברת אונבו אותה רכשה. בינואר 2015 התארחה בכנס go mobile, ובמהלכו התייחסה לראשונה בפומבי לפרשת הסרת הדף "סטטוסים מצייצים", שאותו הפעיל העיתונאי אבי לן ובת זוגו עדי בנטוב. מפעילי הדף הגישו ב-2018 תביעה נגד סופר-תאני ונגד חברת פייסבוק.
במאי 2015 הגישה תביעה למתן צו מניעה נגד עורך הדין גיא אופיר, בשל איומו לפרסם את פרטי ההתקשרות שלה אם לא תפרסם את פרטי ההתקשרות של פייסבוק ישראל. ביוני 2015 הגיעה עמו להסכם פשרה.
באוגוסט 2015 דורגה במקום הראשון, במשותף עם מירי רגב, ברשימת 50 הנשים המשפיעות ביותר בישראל לשנת 2015, על ידי המגזין "פורבס ישראל".
מאז 2016, סופר תאני משמשת כחברת המועצה המייעצת של מיזם "קמא-טק", הפועל לשילובם של בני ובנות המגזר החרדי בעולם ההיי-טק הישראלי.
חיים אישיים

מתגוררת בסביון עם בן זוגה בנימין גיא תאני, מבעלי השליטה בחברת netline המייצרת ציוד ביטחוני, ולהם שתי בנות. בדצמבר 2020 נהרג אביה, דרור סופר, מפגיעת רכב בעת שהשתתף במחאה נגד ממשלת ישראל.
הערות שוליים

↑  זהבה דברת, ‏סילבן האמריקנית רכשה %9 ממניות קבוצת קידום תמורת 3 מיליון דולר, באתר גלובס, 5 בנובמבר 1997
שי שלו, ‏אלרון השקיעה 6 מיליון דולר במיזם האינטרנט של קידום, באתר גלובס, 11 במאי 2000
↑  סמדר הירש, ‏קידום תשקיע 5 מיליון ש' בהכפלת סניפי וול-סטריט, באתר גלובס, 30 בינואר 2001
↑  ורד שרון-ריבלין, ‏עדי סופר התמנתה למנכ"ל קידום, באתר גלובס, 6 בפברואר 2002
↑  הדס מנור, ‏חברת קפלן מקבוצת וושינגטון-פוסט האמריקנית רוכשת את חברת קידום, באתר גלובס, 3 באוגוסט 2005
גליה שילה, חברה של ואשינגטון פוסט להכנה לבחינות רכשה את הבעלות על קבוצת קידום, באתר הארץ, 4 באוגוסט 2005
↑  עידו סולומון, עדי סופר-תאני מונתה למנכ"לית יחידת ה-B2C ב-888.com, באתר TheMarker‏, 22 בדצמבר 2008
↑  הצעירים המבטיחים של כל הזמנים, באתר TheMarker
↑   שלי אפלברג, תביעה יצוגית נגד פריון והנהלת החברה בגין המיזוג עם קונדואיט, באתר TheMarker‏, 4 בנובמבר 2013
↑   אור הירשאוגה, פייסבוק פותחת נציגות שיווק ישירה בישראל; עדי סופר תאני מונתה למנכ"לית, באתר TheMarker‏, 17 במרץ 2014
↑   ענבל אורפז, תשתפו ותעשו לייק: פייסבוק מגייסת עובדים למרכז הפיתוח בישראל, באתר TheMarker‏, 7 ביולי 2014
↑  אסף גלעד, מנכ"לית פייסבוק שוק ישראל: "מי שסוטה מהמדיניות- הדף שלו יוסר", באתר כלכליסט, 21 בינואר 2015
↑  דורי בן ישראל, סטטוסים מצייצים: אבי לן הגיש תביעה נגד פייסבוק והמנכ"לית עדי סופר תאני | מזבלה, באתר מזבלה, ‏9 בינואר 2018
↑  מערכת אנשים ומחשבים, ‏מנכ"לית פייסבוק ישראל תובעת את עורך הדין שאיים לפרסם את פרטיה, באתר "אנשים ומחשבים", 17 במאי 2015
↑  ספיר כלפון, ‏פשרה: הצו לאיסור פרסום פרטי מנכ"לית פייסבוק ישראל - קבוע, באתר גלובס, 10 ביוני 2015
יאיר מור, ‏פשרה בין מנכ"לית פייסבוק ישראל לעו"ד גיא אופיר, באתר ‏מאקו‏, 10 ביוני 2015
↑  הצנזוריות: עדי סופר תאני ומירי רגב בפסגת דירוג הנשים המשפיעות בישראל לשנת 2015
↑   ענבל אורפז, 12 האנג'לים: מועדון משקיעים חדש ישקיע בסטארט-אפים חרדים, באתר TheMarker‏, 8 במאי 2016
↑   בר פלג, מפגין בן 83 נהרג מפגיעת רכב בצומת סביון; אין חשד לדריסה מכוונת, באתר הארץ, 5 בדצמבר 2020
חוויאג'

| --- | --- |
חוויאג' למכירה בתל אביב
חוויאג' למכירה בתל אביב
 
 מאכלים
 סוג:  תערובת תבלינים 
 מוצא:  תימן 
 מרכיבים עיקריים:  הל, כורכום טחון, קינמון, פלפל 
 
חוויאג'
חוויאג' (בערבית: حوائج, "מצרכים") הן שתי תערובות תבלינים תימניות מסורתיות, המשמשות האחת לתיבול מרק ומנות עיקריות (כמו בשר וקציצות), והשנייה לתיבול קפה. בדרך כלל יכיל החוויאג' כורכום, כמון, פלפל לבן, כוסברה, ציפורן, חילבה ועלי דפנה.
בנוסף ישנו גם תבלין עיראקי הנקרא "חוויאג' לעוגיות" ומשמש בעיקר לאפייה.
חוויאג' לקפה

תערובת תבלינים המיועדת לתיבול קפה שחור, קפה גישר (משקה תימני מבוסס על קליפות הקפה) או תה. מקובל לערבב את החוויאג' עם אבקת הקפה לפני ההכנה. הכמות המקובלת היא כ 5% חוויאג' יחסית לקפה. תערובת טיפוסית מכילה:
כפית הל טחון
כפית קינמון טחון
כפית ציפורן טחונה
כפית זנגביל
כפית אגוז מוסקט
ניתן לשנות ולהוסיף מרכיבים אחרים, כגון קימל טחון.
כיוון שלחלק מהמרכיבים יש טעם דומיננטי (בעיקר לציפורן ולאגוז המוסקט) כדאי להתאים את הכמויות והפרופורציות ולשנות לפי הטעם, לדוגמה:
שתי כפות (לא כפיות) זנגביל
כפית או שתיים הל
חצי כפית עד כפית קינמון
רבע כפית ציפורן
רבע כפית אגוז מוסקט
חוויאג' למרק

חוויאג' למרק, משמש בעיקר לתיבול מרקי בשר וירקות, אך יכול לשמש גם לתיבול מאכלים נוספים כגון אורז. תערובת טיפוסית מכילה:
2 כפיות כורכום טחון
3 כפיות גרעיני כוסברה טחונים
1 כפית הל טחון
3 כפיות כמון טחון
2 כפיות פלפל שחור טחון
באזורים שונים בתימן הוסיפו גם כף גרגירי חילבה, וזו מופיעה ברשימת התכולה של תבלינים המשווקים בישראל
הערות שוליים

↑  Turmeric-Recipe: saag paneer -- spicy spinach with cheese
↑  Merav Sarig, תערובות תבלינים שאתם חייבים להכיר | השולחן, באתר תערובות תבלינים שאתם חייבים להכיר | השולחן, ‏2018-12-16
↑  לדוגמה חברת תבליני טעם וריח אינה כוללת חילבה וכך גם בחברת הקולה, אך בחברת תבליני פרג תבלין החילבה ישנו. ישנן חברות בהן אין חושפים את הרכב התבלינים. גם אתרי מתכונים חלוקים בעניין. במדור המזון בערוץ 10 רשמו שהחויג' תמיד עשוי עם תבלין החילבה, וכך גם במאמר ייעוץ תזונה באתר קופת חולים כללית, ואילו במדור שיתוף מתכונים באתר הבלוגים תפוז, ישנם מתכונים בלעדיו.
| עשבי תיבול ותבלינים עיקריים |
| --- | --- | --- |
| עשבי תיבול | ריחן מצוי (בזיליקום) • כוסברה • פטרוזיליה • קורנית (תימין) • רוזמרין • נענע (מנטה) • אורגנו • מרווה (סייג') • שמיר • לענה (טרגון) • עלי דפנה (אנ') • תמכה (צ'רוויל) • שום העירית (צ'ייבס) • עלי קארי • אזוביון (לבנדר) • עשב לימון (למון גראס) • לואיזה לימונית • לאושטיאן • אזוב תרבותי (מָיוֹרָם) • צתרה (סייבורי) • חומעה (סורל) |  |
| תבלינים | פלפל שחור • קינמון • כמון • כורכום • הל (אנ') • ציפורן • מוסקט • פפריקה • פלפל חריף (אבקת צ'ילי (אנ') • פלפל קאיין • צ'יפוטלה • פלפל אדום כתוש (אנ') • חלפניו • טבסקו) • זנגביל (ג'ינג'ר) • אבקת שום (אנ') • אבקת בצל (אנ') • זעפרן • שומשום • אניס • ואסאבי • זרעי פרג • חזרת הגינה • שוש קירח (ליקוריץ) • פלפל אנגלי • פלפל ברזילאי • כרוויה (קימל) • שומר • גרגרנית יוונית • גלנגל • לימון פרסי • מסטיקא • מחלב • קצח תרבותי (ניג'לה) • פלפל פרואני • פלפל סצ'ואן • כוכב אניס • אוג (סומאק) • תמרהינדי • טונקה • יוזו • גרידת פרי הדר |  |
| תערובות | גאראם מסאלה • אבקת קארי • צ'אט מסאלה • טנדורי מסאלה • ראס אל חנות • זעתר • תערובת חמשת התבלינים • ארב דה פרובאנס • פאמפקין ספייס • מלח שום (אנ') •  בוקה גרני • חמלי סונלי • פלפל לימון • Mixed Spice • שארנה סול • טאביל • ברבר • בהרט • דקה • אריסה • חוויאג' |  |
אליפות צרפת הפתוחה 2005

| --- | --- |

פרסי התחרות
 ענף:  טניס 
 תקופת התחרות:  23 במאי 2005 – 5 ביוני 2005 (14 ימים) 
 מספר תחרות:  104 
 כספי זכייה:  5.301 מיליון $
 אצטדיון:  אצטדיון רולאן גארוס
 זוכה:  גברים:רפאל נדאל (ספרד) נשים:ז'וסטין הנין (בלגיה) זוגות גברים:יונס ביורקמן (שוודיה)/מקס מירני (בלארוס) זוגות נשים:וירחיניה רואנו פסקואל (ספרד)/פאולה סוארס (ארגנטינה) זוגות מעורבים:דניאלה האנטוקובה (סלובקיה)/פבריס סנטורו (צרפת)
 
 → אליפות צרפת הפתוחה 2004 אליפות צרפת הפתוחה 2006 ← 
 
אליפות צרפת הפתוחה 2005 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-23 במאי והסתיימו ב-5 ביוני. זו הייתה האליפות ה-104 מאז ייסודה.
הפרסים

סך הפרסים היה 5.301 מיליון $ (הוענק ביורו).
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
מארק נוולס (איי בהאמה איי בהאמה) ודניאל נסטור (קנדה קנדה), הודחו בחצי הגמר
יונס ביורקמן (שוודיה שוודיה) ומקס מירני (בלארוס בלארוס), ניצחו בתחרות
בוב בריאן ומייק בריאן (ארצות הברית ארצות הברית), מנצחי תחרות 2003, הפסידו במשחק הגמר
מאהש בהופאטי (הודו הודו) וטוד וודברידג' (אוסטרליה אוסטרליה), הודחו בסיבוב הראשון
ויין בלק וקווין אולייט (זימבבואה זימבבואה), הודחו בסיבוב הראשון
לאנדר פאיס (הודו הודו) וננד זימוניץ' (סרביה ומונטנגרו סרביה ומונטנגרו), הודחו ברבע הגמר
מיכאל לודרה ופבריס סנטורו (צרפת צרפת), הודחו בסיבוב השני
ויין ארתורס ופול הנלי (אוסטרליה אוסטרליה), הודחו ברבע הגמר
סימון אספלין (שוודיה שוודיה) וטוד פרי (אוסטרליה אוסטרליה), הודחו בסיבוב השלישי
לאוש פרידל ופרנטישק צ'רניאק (צ'כיה צ'כיה), הודחו בסיבוב השלישי
סיריל סוק ופאבל ויזנר (צ'כיה צ'כיה), הודחו בסיבוב השני
מרטין דם (צ'כיה צ'כיה) ומריאנו הוד (ארגנטינה ארגנטינה), הודחו ברבע הגמר
קסבייר מליס ואוליבייה רוקוס (בלגיה בלגיה), מנצחי תחרות 2004 הודחו בסיבוב השלישי
?
גסטון אטליס ומרטין רודריגס (ארגנטינה ארגנטינה), הודחו בסיבוב השני
איב אלגרו (שווייץ שווייץ) ומיכאל קולמן (גרמניה גרמניה), הודחו בסיבוב השני
מנצחי תחרות 2004 קסבייר מליס ואוליבייה רוקוס (בלגיה בלגיה) הודחו בסיבוב השלישי. במשחק הגמר יונס ביורקמן (שוודיה שוודיה) ומקס מירני (בלארוס בלארוס) נפגשו עם בוב בריאן ומייק בריאן (ארצות הברית ארצות הברית) וניצחו ב-3 מערכות.
התחרות > תחרות זוגות נשים

בתחרות השתתפו 64 זוגות. להלן הזוגות החזקות שזכו בדירוג:
וירחיניה רואנו פסקואל (ספרד ספרד) ופאולה סוארס (ארגנטינה ארגנטינה), מנצחות תחרות בשנים 2001-2002, ו-2004 ניצחו בתחרות
קארה בלאק (זימבבואה זימבבואה) וליזל הובר (דרום אפריקה דרום אפריקה) הפסידו במשחק הגמר
ליזה ריימונד (ארצות הברית ארצות הברית) ורנה סטאבס (אוסטרליה אוסטרליה), הודחו ברבע הגמר
ילנה ליחובצבה וורה זבונרבה (רוסיה רוסיה), הודחו בסיבוב השלישי
נדיה פטרובה (רוסיה רוסיה) ומייגן שונסי (ארצות הברית ארצות הברית), הודחו בחצי הגמר
ז'נט הוסרובה (סלובקיה סלובקיה) וקונצ'יטה מרטינס (ספרד ספרד), הודחו בסיבוב השלישי
דניאלה האנטוקובה (סלובקיה סלובקיה) ואי סוגיאמה (יפן יפן), הודחו בסיבוב השני
קורינה מוראריו (ארצות הברית ארצות הברית) ופטי שנידר (שווייץ שווייץ), הודחו בחצי הגמר
אנבל מדינה גאריגס (ספרד ספרד) ודינארה סאפינה (רוסיה רוסיה), הודחו בסיבוב השני
בריאן סטיוארט וסמנתה סטוסור (אוסטרליה אוסטרליה), הודחו בסיבוב השלישי
ג'יסלה דולקו (ארגנטינה ארגנטינה) ומריה ונטו-קבצ'י (ונצואלה ונצואלה), הודחו בסיבוב השני
אמילי לואה (צרפת צרפת) וניקול פראט (אוסטרליה אוסטרליה), הודחו ברבע הגמר
שינובו אסגואה (יפן יפן) וקטרינה סרבוטניק (סלובניה סלובניה), הודחו ברבע הגמר
מריון ברטולי (צרפת צרפת) ואנה-לנה גרונפלד  (גרמניה גרמניה), הודחו בסיבוב השלישי
איווטה בנשובה וקבטה פשקה (צ'כיה צ'כיה), הודחו בסיבוב השלישי
ין דזה וג'נג ג'יה (הרפובליקה העממית של סין הרפובליקה העממית של סין), הודחו בסיבוב השני
מנצחות תחרות 2004 וירחיניה רואנו פסקואל (ספרד ספרד) ופאולה סוארס (ארגנטינה ארגנטינה) נפגשו במשחק הגמר עם קארה בלק (זימבבואה זימבבואה) וליזל הובר (דרום אפריקה דרום אפריקה) וניצחו בשתי מערכות.
התחרות > תחרות זוגות מעורבים

בתחרות השתתפו 32 זוגות. להלן הזוגות שזכו בדירוג:
רנה סטאבס (אוסטרליה אוסטרליה) ודניאל נסטור (קנדה קנדה), הודחו בסיבוב השני
אי סוגיאמה (יפן יפן) ומקס מירני (בלארוס בלארוס), הודחו בסיבוב הראשון
קארה בלאק וויין בלאק (זימבבואה זימבבואה), מנצחי תחרות 2002, הודחו בסיבוב השני
אנסטסיה מיסקינה (רוסיה רוסיה) ויונס ביורקמן (שוודיה שוודיה), הודחו בחצי הגמר
ליזל הובר (דרום אפריקה דרום אפריקה) וקווין אולייט (זימבבואה זימבבואה), הודחו ברבע הגמר
מרטינה נברטילובה (ארצות הברית ארצות הברית) ולאנדר פאיס (הודו הודו) הפסידו במשחק הגמר
ליזה ריימונד (ארצות הברית ארצות הברית) ומאהש בהופאטי (הודו הודו), הודחו ברבע הגמר
ילנה ליחובצבה (רוסיה רוסיה) ולאוש פרידל (צ'כיה צ'כיה), הודחו בסיבוב הראשון
מנצחי תחרות 2004 טטיאנה גולובין ורישאר גאסקה (צרפת צרפת) לא השתתפו בתחרות. במשחק הגמר הזוג הלא מדורג דניאלה האנטוקובה (סלובקיה סלובקיה) ופבריס סנטורו (צרפת צרפת) נפגשו עם מרטינה נברטילובה (ארצות הברית ארצות הברית) ולאנדר פאיס (הודו הודו) וניצחו ב-3 מערכות.
התחרות > ישראל ברולאן גארוס

אנה סמשנובה השתתפה בתחרות הנשים. בסיבוב הראשון היא שיחקה נגד ילנה יאנקוביץ' וזכתה בשתי מערכות ובסיבוב השני היא שיחקה נגד אנה לנה גרונפלד והפסידה בשתי מערכות.
שחר פאר השתתפה בתחרות הנשים. בסיבוב הראשון היא ניצחה מדורגת מס' 21 מריון ברטולי מצרפת בשתי מערכות. בסיבוב השני היא נפגשה עם קבטה פשקה מצ'כיה וניצחה ב-3 מערכות. בסיבוב השלישי היא הפסידה לנדיה פטרובה מרוסיה (מדורגת מס' 7) בשתי מערכות.
אנה סמשנובה השתתפה בתחרות זוגות נשים ביחד עם טניסאית ממדגסקר. הן הודחו בסיבוב הראשון.
יונתן ארליך לצד וירחיניה רואנו פסקואל מספרד השתתף בתחרות זוגות מעורבים והם הודחו בסיבוב הראשון.
רפאל נדאל, מנצח התחרות
ז'וסטין הנין, מנצחת התחרות
ז'ארקו לאזטיץ'

ז'ארקו לאזטיץ' (בסרבית: Žarko Lazetić, בסרבית קירילית: Жарко Лазетић; נולד ב-22 בפברואר 1982) הוא כדורגלן עבר ומאמן כדורגל סרבי המשמש כיום כמאמנה של מכבי תל אביב מליגת העל.
קריירת משחק

לאזטיץ' שיחק כחלוץ והחל את קריירת הנוער שלו בכוכב האדום בלגרד. לאחר מכן שיחק באוביליץ' ובנז'באץ, וב-2002 עבר לפ.ק. בלגרד מהליגה השנייה של סרביה ומונטנגרו. ב-2004 עבר לבז'אניה מליגת המשנה, ובדצמבר 2006 עבר עם חברו לקבוצה אנטוניו רוקאבינה לפרטיזן בלגרד. הוא זכה עם הקבוצה בדאבל (אליפות וגביע) בעונת 2007/08.
ביולי 2008 חתם לאזטיץ' לשנתיים בוויבודינה נובי סאד, בה שיחק שנתיים לפני שעבר לרודוס (Α.Σ. Ρόδος) מהליגה השנייה ביוון. הוא כבש תשעה שערים בעונת 2009/10, אך לא הצליח לעזור לקבוצה להימנע מירידה.
בתחילת 2011 עבר לאזטיץ' לאינדונזיה, בה שיחק בפרסיס סולו תחת בן ארצו ברנקו באביץ'. לאחר מכן הוא חזר לסרביה, ובקיץ 2013 פרש לאחר תקופות קצרות ביאבור איבאניצה ובבז'ניה.
קריירת אימון

לאזטיץ' החל את קריירת האימון שלו בסרם יאקובו מהליגה האזורית של בלגרד בקיץ 2014. באוקטובר 2015 הוא מונה לעוזר מאמן בטלאופטיק מאותה ליגה. בדצמבר 2015 הוא המשיך עם הצוות המקצועי לפרטיזן בלגרד, ובאוקטובר 2016 מונה למאמן קבוצת הנוער של המועדון עימה זכה באליפות הליגה. ביוני 2018 מונה לאזטיץ' לעוזרו של מירוסלאב ג'וקיץ' בפרטיזן, ובמרץ 2019 אף שימש כמאמן זמני לאחר התפטרותו של המאמן זוראן מירקוביץ'. כעבור חודש הוא חזר לטלאופטיק כמאמן.
ביוני 2020 מונה לאזטיץ' למאמן מטאלאץ גורני מילאנובאץ מליגת העל הסרבית, אותה עזב בנובמבר 2021 לטובת TSC באצ'קה טופולה.
ב-24 ביוני 2024 מונה לאזטיץ' למאמן מכבי תל אביב. בעונת 2024/2025 הוא הוביל את הקבוצה לשלב הליגה של הליגה האירופית לאחר ניצחון בפלייאוף המוקדמות על קבוצתו לשעבר באצ'קה טופולה 8–1 במצטבר (0-3 ו-1-5)וזכה גם בגביע הטוטו.
חיים אישיים

אחיו הגדול של לאזטיץ', ניקולה, היה גם הוא כדורגלן.
תארים

אליפות ליגת המשנה הסרבית: 2005/06
אליפות ליגת העל הסרבית: 2007/08
הגביע הסרבי: 2007/08
מלך השערים של הליגה הסרבית השנייה: 2005/06
מלך השערים של הגביע הסרבי: 2006/07
מאמן החודש בליגה הסרבית: יולי 2022גביע הטוטו 24/25
הערות שוליים

↑  Žarko Lazetić novi igrač Vojvodine, b92.net, [ז'ארקו לאזטיץ', השחקן החדש של וויבודינה], ‏5 ביולי 2008 (בסרבית)
↑  Promene u Partizanu: Teleoptik ima novog trenera, kao kadeti crno-belih!, espreso.rs, [שינויים בפרטיזן: לטלאופטיק יש מאמן חדש, כמו גם לנוער השחורים-ולבנים!], ‏17 באוקטובר 2016 (בסרבית)
↑  Lazetić novi trener Metalca, novosti.rs, [לאזטיץ' הוא המאמן החדש של מטאלצה], ‏26 ביוני 2020 (בסרבית)
↑  נדב צנציפר, ז'ארקו לאזטיץ' מונה למאמן מכבי ת"א: "מחכה כבר לעבוד קשה", באתר ynet, 24 ביוני 2024
↑  חגיגה אירופית: מכבי תל אביב עלתה לליגה האירופית עם 1:5 ענק, באתר וואלה, 29 באוגוסט 2024
↑  Trener meseca Mozzart Bet Super lige: Žarko Lazetić i sedam bodova sa tri teška gostovanja, ליגת העל הסרבית, [מאמן החודש בליגת העל של Mozzart Bet: ז'ארקו לאזטיץ' עם שבע נקודות בשלושה משחקי חוץ קשים], ‏3 באוגוסט 2022 (בסרבית)
לברקוזן

לברקוזן (בגרמנית: Leverkusen) היא עיר בדרום מדינת נורדריין-וסטפאליה שבמערב גרמניה. כ-10 קילומטרים צפונית למרכז קלן. זוהי עיר עצמאית ללא מחוז. היא ממוקמת על הגדה המזרחית של נהר הריין, ומבחינה גאוגרפית היא שוכנת חלקה בברגישס לנד וחלקה בחבל הריין.
לברקוזן היא אחת הערים הקטנות במדינת נורדריין-וסטפאליה
ובה כ-160,000 תושבים.
העיר מפורסמת רבות בזכות תאגיד הכימיקלים והתרופות הענק "באייר" (Bayer AG) אשר משרדיו הראשיים שוכנים בה, ובזכות מועדון הכדורגל "באייר לברקוזן".
היסטוריה

העיר, הקרויה על שמו של הכימאי קארל לברקוז, נוסדה בשנת 1930 על ידי איחוד של מספר כפרים (וִיסדורף, שליבוש, לוצנקירשן, שטיינבוכל וריינדורף), כאשר בשנת 1975 הצטרפו לאיחוד שלושה כפרים נוספים (אופלדן, היטדורף ובריגשס נוייקירשן).
בשנת 1860 נבחר הכפר וִיסדורף (כיום חלק מן העיר) על ידי קארל לברקוז כמקום מושבו של מפעל הצבע שלו. בשנת 1891 עבר המפעל לידי שליטת חברת באייר, ובשנת 1912 העבירה החברה את מקום משכנה לוויסדורף בהופכה את המקום למרכז תעשיית הכימיקלים בגרמניה. במהלך מלחמת העולם השנייה הופצץ מפעלה של חברת באייר.
אתרים בעיר

העיר לברקוזן היא ביתם של כמה מוזיאונים העוסקים במגוון רחב של נושאים כגון המוזיאון העירוני לציור ואמנות מודרנית אשר מציג את עבודותיהם של אמנים עכשוויים. מוזיאון תעשייתי בו ניתן לחוות את סביבת העבודה והחיים במאה ה-19. מוזיאון המושבה בויסדורף בו יש תערוכות מתחלפות, הרצאות וסיורים מודרכים אשר ניתן לראות בהם את מראהו האופייני של הכפר והחיים בו בסגנון 1930. ווילת רומר באופלדן המכונה "בית תולדות העיר", בה יש תערוכות מתחלפות על היסטוריה עירונית ואזורית. מוזיאון לילדים ונוער עם תערוכות שונות על אנרגיה והגנה על איכות הסביבה.
גלריית תמונות

המוזיאון לאמנות מודרנית
ווילת רומר
הגן היפני
באיי ארנה - אצטדיון הכדורגל של באייר לברקוזן
הפורום בלברקוזן בו נערך מדי שנה פסטיבל ג'אז
שלט הנצחה לבית כנסת באופלדן שנהרס ב-1938
גורדוניה

הכשרה בגורדוניה בפולין, ערב שבת לקראת העלייה לארץ ישראל ב-1947
ועידת גורדוניה בגליציה 1929
חברי גורדוניה בפודבולוצ'יסקה בתצלום לרגל עלייתו של רפאל ויסמן (במרכז) לארץ, 1930
הסתדרות הנוער העממית חלוצית גורדוניה הייתה תנועת נוער ציונית-חלוצית, שדגלה בערכי א"ד גורדון: הגשמה, ציונות עובדת (עבודה עצמית) וחינוך האדם.
אידאולוגיה

גורדוניה הייתה תנועת נוער יהודית-ציונית-סוציאליסטית בעלת נופך צופי. גורדוניה הציבה בראש מעייניה את ערך ההגשמה החלוצית ושאבה השראה רבה ממשנתו של א"ד גורדון.
בוועידה הראשונה בדנציג ב-1928 התקבלו העקרונות הבאים:
בניין ארץ ישראל כמולדת לעם
יצירת עם עובד בארץ ישראל
עבודה עצמית
תרבות עברית
"הנוסח המקובל של מלחמת מעמדות, כדרך כוללת להגשמת הסוציאליזם, אין בכוחו להקיף את הגיוון העשיר בדרכי הגשמת הסוציאליזם".
אידאולוגיה > י"ג מידות גורדוניה

כמו בתנועות נוער צופיות מקבילות כדוגמת השומר הצעיר ומכבי הצעיר, כך גם לגורדוניה היו דיברות, אשר מטרתן הייתה לשמש מצפן ערכי לחברי התנועה.
הווה מתקרב לטבע וקשור בו.
הווה שומר על בריאות ותרבות גופך.
הווה מכניס לחייך וסביבתך הרמוניה ופשטות של איש העבודה.
הווה מסתכל בפני המציאות כדי להבינה בלא כיסוי פנים.
הווה שומר על עצמאותך אך מקשיב לדעות אחרים.
הווה מכבד את האדם שבזולתך ומתייחס אליו ביושר לבב.
הווה נוהג בכבוד ויושר הדדי ביחסי החבר והחברה.
הווה מגשים את העברית למעשה יום-יום.
הווה נאמן ומסור לתנועת גורדוניה, אחראי בעד עתיד העם וגורל בניין המולדת.
הווה איש העבודה, היצירה וההגשמה.
הווה מרגיש את עצמך סולידרי עם הסובלים והמנוצלים בחברה הנוכחית.
הווה מתקומם נגד הרע והעוול ונלחם בעד הצדק החברתי והיושר האנושי.
הווה מכוון את מחשבותיך ואת מעשייך בחיי יום-יום לאור התכלית המוסרית, החברתית לעם והאנושיות, באשר אין המטרה מקדשת את האמצעים.
ראו גם

תנועות נוער בישראל
התנועה המאוחדת
הנוער העובד והלומד
לקריאה נוספת

גורדוניה: תנועת נוער עממית חלוצית (העורך הראשי: נתן רוטנשטרייך; העורך והמביא לדפוס: אריה אבנון), חולדה: ארכיון גורדוניה-מכבי הצעיר ע"ש פנחס לבון, תשמ"ב-1982
אלקנה מרגלית, תנועת הנוער גורדוניה – רעיון אורח חיים, [תל אביב]: הוצאת הקיבוץ המאוחד, תשמ"ו-1986.
חניכי ומדריכי קן קריית חיים, תנועת חיים: לקראת 70 השנים הבאות: הסתדרות הנוער העובד, תנועת גורדוניה, התנועה המאוחדת והסתדרות הנוער העובד והלומד בקרית חיים, [חיפה]: הנוער העובד והלומד, תשס"ד-2004
דוד רון, הם יורים - אליעזר גלר, מפקד אזור במרד גיטו ורשה, הוצאת "תרבות וחינוך" בשיתוף עם איחוד הקבוצות והקיבוצים, 1960 (במיוחד הפרק "גורדוניה בפולין בימי הכיבוש הנאצי", מאת נתן עק, עמודים 136-121)
תנועת "גורדוניה" בלודז', הוצאת ארכיון גורדוניה-מכבי הצעיר ע"ש פנחס לבון בחולדה, מורשת גורדוניה-מכבי הצעיר העולמית, קבוצת מעלה-החמישה, 1998
הערות שוליים

↑  תנועת הנוער "גורדוניה" | ארגון יוצאי קרקוב בישראל
↑  תנועת "גורדוניה" בלודז', 1998, עמ' 5
↑  תנועת "גורדוניה" בלודז', 1998, עמ' 16
↑  נטל פנחס, תנועות הנוער בקראקוב, היהודים בקראקוב: חייה וחורבנה של קהילה עתיקה., הוצאת ועדת ההנצחה של יוצאי קראקוב בחיפה, 1981
↑  תנועת "גורדוניה" בלודז', 1998, עמ' עמ' 21
| --- | --- |
בקרת זהויות :  NLI: 987007307317605171  LCCN: nb2006007463  NLP: a0000001687256  VIAF: 128382422   WorldCat (עם VIAF): 128382422 
קבוצת גורדוניה בהכשרה להתיישבות ברומניה 1929